EkBass/fiwiki-20250220-pages-articles huggingface dataset:
Christian Holtermann Knudsen

Christian Holtermann Knudsen (15. heinäkuuta 1845 Bergen, Norja – 21. huhtikuuta 1929 Oslo, Norja) oli norjalainen ammattiyhdistysliikkeen varhainen johtohahmo ja Työväenpuolueen perustajia sekä sen puheenjohtaja kolmeen otteeseen. Knudsenista tuli Norjan typografien liiton puheenjohtaja vuonna 1876. Hän alkoi vuonna 1884 julkaista omaa lehteä nimeltä Vort arbeide, joka on nykyisen Dagsavisenin edeltäjä. Vuonna 1887 hän oli mukana perustamassa Norjan työväenpuoluetta ja oli sen puoluehallituksen jäsen lähes yhtäjaksoisesti kolmisenkymmentä vuotta. Vuosina 1889, 1900–1902 ja 1912–1918 hän toimi puheenjohtajana. Knudsenia pidetään yhtenä Norjan sosiaalidemokraattisen työväenliikkeen perustajista. ==Lähteet== ==Aiheesta muualla== Luokka:Norjalaiset toimittajat Luokka:Norjalaiset ammattiyhdistysjohtajat Luokka:Norjalaisten puolueiden puheenjohtajat Luokka:Sosiaalidemokraattiset poliitikot Luokka:Vuonna 1845 syntyneet Luokka:Vuonna 1929 kuolleet
Konserttitoimisto

Konserttitoimisto eli konserttiagentuuri on taidemusiikin esittäjille esiintymistilaisuuksia välittävä ja esiintymissopimuksia laativa ja valvova organisaatio, useimmiten yritys. Kevyen musiikin alalla vastaavia yrityksiä on kutsuttu ohjelmatoimistoiksi, mutta niistäkin monet käyttävät nykyisin konserttitoimisto-nimitystäEsim. HeartBrain, Kumpulainen.. Konserttitoimistot ulottuvat pienistä paikallisista yrityksistä suuriin kansainvälisiin agentuureihin, jotka edustavat maailmanlaajuisesti kansainvälisiä taidemusiikin tähtiesiintyjiä, kuten kapellimestareita, laulajia ja instrumenttisolisteja. Pienten agentuurien, kuten Suomessa toimivan Fazerin konserttitoimiston, päätoimiala on yleensä kansainvälisten esiintyjien välittäminen oman toiminta-alueensa konsertti- ja festivaalijärjestäjille. Aiemmin ne tekivät tiivistä yhteistyötä suurten kansainvälisten agentuurien kanssa, mutta 2000-luvulla suuret agentuurit ovat yhä enemmän alkaneet hoitaa asioita suoraan eri maiden konserttijärjestäjien kanssa tarvitsematta paikallisia konserttitoimistoja välikädeksi. Myös toinen pienten konserttitoimistojen tehtävä, uusien nuorten kykyjen auttaminen uran alkuvaiheessa, on yhä enemmän siirtynyt suurten ”tähtitehtaiden” tehtäväksi. Isot agentuurit voivat kuitenkin pudottaa tunnetunkin taiteilijan listoiltaan, jos hän ei täytä yrityksen tuottovaatimuksia. Toisaalta suurimmat maailmannimet eivät tarvitse konserttitoimistoa enää kuin juoksevien asioidensa hoitamiseen, jolloin pienikin agentuuri voi riittää. Esimerkiksi kapellimestarit Esa-Pekka Salonen ja Gustavo Dudamel käyttävät pientä toimistoa, jolla on heidän lisäkseen vain pari muuta asiakasta. Kansainvälisen uran voi luoda myös täysin ilman agentuuria, jolloin palkkiot saa kokonaan itselleen; näin ovat tehneet muun muassa oopperalaulaja Matti Salminen ja kapellimestari Leif Segerstam. Isoja kansainvälisiä konserttitoimistoja kritisoidaan muun muassa tarjonnan kapeutumisesta ja esiintymispalkkioiden jatkuvasta kohoamisesta. Ne pyrkivät usein tarjoamaan valmiita paketteja niin, että sekä vieraileva kapellimestari että solisti olisivat saman konserttitoimiston listoilta. Viime kädessä orkesterien intendentit ja festivaalien taiteelliset johtajat kuitenkin päättävät, keitä otetaan. Suuria kansainvälisiä konserttitoimistoja ovat Askonas Holt, Columbia Artists Management (CAMI), Harrison & Parrott, HazardChase, Hilbert, IMG ja Intermusica. Suomalaisia entisiä ja nykyisiä konserttitoimistoja ovat Fazerin ohella Festium, Finharmonia, Ksafonia, Siimes, Westerlund ja Helsingin Konserttitoimisto. Paitsi yrityksiä, konserttitoimistot voivat olla myös valtionhallinnon organisaatioita, kuten aikoinaan Neuvostoliiton Goskontsert. 1980-luvulla musiikkikorkeakoulu Sibelius-Akatemiaa kutsuttiin Suomen suurimmaksi konserttitoimistoksi, koska se järjesti parisataa konserttia vuosittain. ==Lähteet== Luokka:Viihdealan yritykset Luokka:Taidemusiikki Luokka:Markkinointi
Ove Ekman

Ove Ekman (10. syyskuuta 1847 Kristiania – 19. kesäkuuta 1921 Kristiania) oli norjalainen arkkitehti. Hän suunnitteli 1800–luvun lopussa ja 1900–luvun alussa muun muassa useita liikerakennuksia Kristianian (nyk. Oslo) ydinkeskustaan. ==Töitä== Uranienborg skole Oslo.jpg|Uranienborgin koulu (1886) Bogstadveien 12 II.jpg|Bogstadveien 12 (1887) Kongens gate 33 Oslo.jpg|Kongens gate 33 (1890, yhdessä Einar Smithin kanssa) Tollbugata 11.jpg|Tollbugata 11 (1896) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1847 syntyneet Luokka:Vuonna 1921 kuolleet
Jawan

Jawan voi tarkoittaa ainakin seuraavia: * jawan, persialaista alkuperää oleva termi, joka tarkoittaa ”nuorta” useilla Etelä-Aasian kielillä * sotamies (etenkin jalkaväki) Etelä-Aasiassa; tämä termi kattaa yleensä kaikki Intian ja Pakistanin upseeria alemmat arvot * Jawan, tuleva Bollywood-toimintaelokuva * Jawan Jamison (s. 1991), yhdysvaltalainen jalkapalloilija * Jawan Sikandarpur, kyläkortteli ja alueneuvosto Uttar Pradeshissa, Intiassa * Jawan Vajidpur, kylä Uttar Pradeshissa, Intiassa.
August Ringvall

August Ferdinand Ringvall (16. marraskuuta 1865 Tyrväntö – 25. toukokuuta 1941 Helsinki) oli suomalainen kielenkääntäjä, valtioneuvoston käännöstoimiston johtaja ja valtioneuvos.Ylioppilasmatrikkeli 1853–1899 : August Ferdinand RingvallStatsrådet August Ringvall död, Hufvudstadsbladet, 26.05.1941, nro 139 (2. painos), s. 2, Kansalliskirjaston digitaaliset aineistot Ringvallin vanhemmat olivat kapellimestari Gustaf Ferdinand Ringvall ja Gustava Karolina Luri. Hän pääsi ylioppilaaksi Hämeenlinnan normaalilyseosta 1887 ja valmistui Helsingin yliopistosta filosofian kandidaatiksi ja maisteriksi 1890. Hän teki ylioppilaaksi päästyään Arvid Genetzin kanssa tutkimusmatkan Venäjälle Uralin seudun suomalais-ugrilaisten kansojen asuinalueille. Vuosina 1890–1892 Ringvall asui stipendiaattina Moskovassa. Ringvall hallitsi suomen ja ruotsin kielen lisäksi venäjän, ranskan, saksan ja englannin kielet ja lisäksi muutamia muita kieliä. Ringvall oli senaatin venäjänkielen kääntäjänä 1892–1910 ja ylikielenkääntäjänä 1910–1917. Valtioneuvoston käännöstoimiston johtajana hän toimi 1917–1935. Ringvall toimi tulkkina Suomen ja Venäjän välisissä rauhanneuvotteluissa Berliinissä 1918 ja Tartossa 1920. Vuonna 1902 hän laati Suomalaisen Kirjallisuuden Seuran pyynnöstä yhdessä lehtori Pekka Kijasen kanssa suomalais-venäläisen sanakirjan. Ringvall sai valtioneuvoksen arvon vuonna 1916. Ringvall perusti Hämeenlinnan normaalilyseota käydessään koulun oppilaista koostuneen jousiorkesterin, johon kuului jäsenenä myös tuleva säveltäjä Jean Sibelius. Myöhemmin Ringvall jatkoi musiikin harrastamista ja hän kuului 40 vuoden ajan viulistina eri kamariorkestereihin.Jean Sibelius 70 vuotta, Häme, 07.12.1935, nro 140, s. 1, Kansalliskirjaston digitaaliset aineistot August Ringvall oli naimisissa vuodesta 1893 Alma Lindbergin kanssa. ==Lähteet== Luokka:Suomalaiset kielenkääntäjät Luokka:Suomalaiset virkamiehet Luokka:Vuonna 1865 syntyneet Luokka:Vuonna 1941 kuolleet
Braunschweig-Lüneburgin herttuakunta

Braunschweig-Lüneburgin herttuakunta oli Pyhän saksalais-roomalaisen keisarikunnan aikaan perustettu herttuakunta pohjoisessa Saksassa. Se oli olemassa aina vuoteen 1806 asti, kunnes Pyhä saksalais-roomalainen keisarikunta lakkautettiin. Herttuakunnassa oli kaksi pääkaupunkia, jotka olivat sen suurimmat kaupungit Braunschweig ja Lüneburg. Valtiopäivien aikaan vuonna 1235 alueen ensimmäinen herttua Otto I sai Braunschweig-Lüneburgin vastineeksi omista omistuksistaan. Vuonna 1269 herttuakunta jakautui siten, että aiemmin vallan perineet Albert I ja Juhana saivat oman osuutensa. Juhana sai pohjoisen ja Albert I eteläisen osan. Alue pysyi Welfin suvun hallinnassa aina vuoteen 1671 asti. Vuonna 1432 Braunschweigin alue jakautui kahdeksi alueeksi, jolloin syntyivät Braunschweig-Wolfenbüttelin sekä Calenburgin ruhtinaskunnat. Braunschweig-Lünebergin viimeisen hallitsijan, Kaarle Vilhelm Ferdinandin kuollessa Napoleon I yhdisti herttuakunnan Westfalenin kuningaskuntaan vuonna 1806. == Katso myös == * Braunschweig-Lüneburgin vaaliruhtinaskunta == Lähteet == Luokka:Pyhän saksalais-roomalaisen keisarikunnan osat
Fredrik Immanuel Palmroth

Fredrik Immanuel Palmroth (29. syyskuuta 1848 Kangasala – 8. marraskuuta 1900 Helsinki) oli suomalainen juristi, esittelijäsihteeri ja valtioneuvos.Ylioppilasmatrikkeli 1853–1899 : Fredrik Immanuel PalmrothKuollut, Aamulehti, 10.11.1900, nro 263, s. 2, Kansalliskirjaston digitaaliset aineistot Palmrothin vanhemmat olivat nimismies, kollegiasessori Fredrik Wilhelm Palmroth ja Karolina Nystedt. Hän pääsi ylioppilaaksi Hämeenlinnan kymnaasista 1868 ja suoritti Helsingin yliopistossa tuomarintutkinnon ja kameraalitutkinnon 1872. Palmroth sai varatuomarin arvon 1875. Palmroth oli kanslistina valtion rautateiden koneosastolla vuodesta 1876 alkaen. Hän oli sen ohella kanslistina senaatin maanviljelystoimituskunnassa vuodesta 1879 ja vuodesta 1883 valtionvaraintoimituskunnassa. Vuonna 1885 hänet nimitettiin kauppa- ja teollisuustoimikunnan protokollasihteeriksi. Palmroth oli viimeksi senaatin kauppa- ja teollisuustoimituskunnan esittelijäsihteerinä vuodesta 1890 alkaen. Hän sai valtioneuvoksen arvon 1896. Fredrik Immanuel Palmroth oli naimisissa vuodesta 1876 Naëma Fredrika Aline Essenin kanssa. Heidän poikansa oli kenraalimajuri Georg Palmroth.Aikalaiskirja 1934 : Georg Palmroth ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1848 syntyneet Luokka:Vuonna 1900 kuolleet
Theodor Junge

Theodor Junge, sukunimi aik. Alexejeff (19. marraskuuta 1865 Lappeenranta – 7. lokakuuta 1926 Helsinki) oli suomalainen lennätinkonttorin päällikkö ja valtioneuvos.Ylioppilasmatrikkeli 1853–1899 : Theodor Junge (Alexejeff)Kuolleita, Helsingin Sanomat, 10.10.1926, nro 274, s. 6, Kansalliskirjaston digitaaliset aineistot Jungen vanhemmat olivat kapteeni Feodor Alexejeff ja Walborg Amanda Wahlman. Hän pääsi ylioppilaaksi Turun ruotsalaisesta lyseosta 1888. Junge meni lennätinlaitoksen palvelukseen 1888 työskennellen ensin Turussa ja sitten Viipurissa. Helsinkiin siirryttyään hän oli virkamiehenä lennätinhallituksessa ja toimi Helsingin lennätinkonttorin päällikkönä 1904–1918. Viimeksi Junge oli Etelä-Suomen Kaupunkienvälisen Puhelinyhtiön palveluksessa eroten sieltä vähän ennen kuolemaansa. Hän sai valtioneuvoksen arvon 1910. Junge kuoli 60-vuotiaana lokakuussa 1926 pitkällisen sairauden jälkeen. Theodor Junge oli naimisissa vuodesta 1889 Emilie Adèle Jungen kanssa. ==Lähteet== Luokka:Suomalaiset virkamiehet Luokka:Vuonna 1865 syntyneet Luokka:Vuonna 1926 kuolleet
Karl Zachris Bergbom

Karl Zachris Bergbom (31. joulukuuta 1845 Oulu – 5. syyskuuta 1903 Helsinki) oli suomalainen juristi, Suomen Pankin johtaja ja valtioneuvos.Ylioppilasmatrikkeli 1853–1899 : Karl Zachris BergbomKuolleita, Suomalainen Wirallinen Lehti, 07.09.1903, nro 206, s. 1, Kansalliskirjaston digitaaliset aineistot Bergbomin vanhemmat olivat lääninkamreeri, kollegiasessori Karl Gustaf Bergbom (1798–1861) ja Helena Franzén (k. 1880). Hän pääsi ylioppilaaksi Helsingin yksityislyseosta 1867 ja suoritti tuomarintutkinnon Helsingin yliopistossa 1871. Bergbom sai varatuomarin arvon 1873.Yrjö Kotivuori, Ylioppilasmatrikkeli 1640–1852: Karl Gustaf Bergbom. Verkkojulkaisu 2005. Luettu 16.7.2023. Bergbom oli ylimääräisenä kopistina senaatin oikeusosastolla vuodesta 1871 ja senaatin talousosastolla vuodesta 1877. Hänet nimitettiin 1878 rautatiehallituksen asiamieheksi ja 1886 Suomen Pankin asiamieheksi. Bergbom oli senaatin maanviljelystoimituskunnan protokollasihteerinä 1891–1892 ja kulkulaitostoimituskunnan protokollasihteerinä 1892–1894. Suomen Pankin johtajana hän oli vuodesta 1894 alkaen. Bergbom sai valtioneuvoksen arvon 1898. Bergbom oli hätäaputoimien keskuskomitean puheenjohtajana ja oli useita vuosia Helsingin kaupungin terveydenhoitokunnan jäsenenä. Hän kuoli syyskuussa 1903 keuhkotulehdukseen 57-vuotiaana. Karl Zachris Bergbom oli naimisissa vuodesta 1886 Agnes Maria Gripenbergin kanssa. Karl Zachris Bergbomin veli oli maanviljelysneuvos Johan Georg Bergbom (1850–1917), joka omisti Herttoniemen kartanon.Ylioppilasmatrikkeli 1853–1899 : Johan Georg Bergbom Veljesten isä Karl Gustaf Bergbom osti kartanon vuonna 1859 mutta hän kuoli jo pari vuotta myöhemmin 1861. Hänen vaimoltaan Helena Franzénilta kartano siirtyi vuonna 1880 perintönä elossa oleville pojille Karl Zachrisille ja Johan Georgille. Johan Georg Bergbom sai itse kartanon ja Karl Zachris sai haltuunsa kartanolle kuuluneen Tammisalon saaren, jonne hän rakennutti itselleen huvilan.Herttoniemen kartanon historiaa : Bergbomin suku ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1845 syntyneet Luokka:Vuonna 1903 kuolleet
Cortnee Vine

Cortnee Brooke Vine (s. 9. huhtikuuta 1998 Shepparton) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa ennen vuoden 2023 MM-kilpailujen alkua 17 maaottelua ja tehnyt niissä kolme maalia. Hän pelasi ensimmäisen naisten maaottelunsa vuonna 2022. Vine on edustanut seuratasolla kotimaassaan Brisbane Roaria, Newcastle Jetsiä, Western Sydney Wanderersia ja joulukuusta 2020 alkaen Sydney FC:tä. == Lähteet == Luokka:Australialaiset jalkapalloilijat Luokka:Vuonna 1998 syntyneet Luokka:Elävät henkilöt
Etelänkoloampiainen

Etelänkoloampiainen on ampiaisiin kuuluva laji. ==Pesintä== Etelänkoloampiainen pesii ontoissa kasvin osissa ja puunkolossa. ==Ravinto== Ravinnokseen etelänkoloampiainen saalistaa pikkuperhosten toukkia. ==Lähteet== *https://www.maaseuduntulevaisuus.fi/uutiset/d80588ac-6af4-5616-bac4-b844ac5bd4a8:vitteet Luokka:Ampiaiset
Courtney Nevin

Courtney Jade Nevin (s. 12. helmikuuta 2002 Blacktown) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2023 MM-kilpailujen alkua 23 maaottelua. Hän kuului Australian joukkueeseen kesällä 2021 kilpailluissa Tokion olympialaisissa. Nevin on edustanut seuratasolla kotimaassaan Western Sydney Wanderersia ja Melbourne Victorya, Ruotsissa Hammarbytä sekä Englannissa Leicester Cityä. == Lähteet == Luokka:Australialaiset jalkapalloilijat Luokka:Vuonna 2000 syntyneet Luokka:Elävät henkilöt
Theodor Bergelund

Theodor Bergelund (11. huhtikuuta 1838 Raisio – 28. tammikuuta 1895 Pariisi, Ranska) oli suomalainen juristi, esittelijäsihteeri ja valtioneuvos. Ylioppilasmatrikkeli 1853–1899 : Theodor BergelundUutisia Helsingistä, Uusi Suometar, 06.02.1895, nro 30, s. 2, Kansalliskirjaston digitaaliset aineistot Theodor Bergelundin vanhemmat olivat Raision kappalainen, varapastori Henrik Johan Bergelund (1807–1854) ja Karolina Wilhelmina Brundin (k. 1852). Hän pääsi ylioppilaaksi Turun kymnaasista 1858 ja valmistui Helsingin yliopistosta filosofian kandidaatiksi ja maisteriksi 1864 sekä molempien oikeuksien kandidaatiksi 1870. Bergelund sai varatuomarin arvon 1871.Yrjö Kotivuori, Ylioppilasmatrikkeli 1640–1852: Henrik Johan Bergelund. Verkkojulkaisu 2005. Luettu 16.7.2023. Bergelund oli Helsingin raastuvanoikeudessa rikosasiain notaarina vuodesta 1871 ja vuonna 1872 hänet nimitettiin senaatin valtionvaraintoimituskuntaan kanslistiksi sekä vuonna 1878 protokollasihteeriksi senaatin yleiseen kansliaan. Bergelund oli viimeksi senaatin yleisen kanslian esittelijäsihteerinä 1881–1891 eroten sitten virasta terveydellisistä syistä. Hän sai valtioneuvoksen arvon 1890. Viimeiset vuotensa Bergelund vietti heikon terveytensä vuoksi Etelä-Euroopassa ja hän asui viimeksi Pariisissa, missä hän kuoli tammikuussa 1895 ja haudattiin sinne. Bergelund oli vuoden 1872 valtiopäivillä lakivaliokunnan sihteerinä. Esittelijäsihteerinä ollessaan Bergelund valmisteli useita lakiehdotuksia, joista viimeisin oli ehdotus Suomen perustuslakien yhteensovittamisesta. Hän toimi useita vuosia Helsingin rahatoimikamarin puheenjohtajana. Bergelund perusti Helsinkiin myös tynnyreitä ja muita astioita valmistaneen tehtaan. Oleskellessaan vuonna 1892 Afrikassa Bergelund kirjoitti sieltä sarjan matkakirjeitä, jotka julkaistiin Uusi Suometar-lehdessä. ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1838 syntyneet Luokka:Vuonna 1895 kuolleet
Clare Wheeler

Clare Wheeler (s. 14. tammikuuta 1998 Coffs Harbour) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 14 maaottelua. Hän pelasi ensimmäisen naisten maaottelunsa syyskuussa 2021. Wheeler on edustanut seuratasolla kotimaassaan Newcastle Jetsiä ja Sydney FC:tä, Tanskassa Fortuna Hjørringiä sekä Englannissa Evertonia. Hän pelasi kaudella 2022–2023 Englannin Superliigassa 17 ottelua. == Lähteet == Luokka:Australialaiset jalkapalloilijat Luokka:Vuonna 1998 syntyneet Luokka:Elävät henkilöt
Alex Chidiac

Alexandra Carla "Alex" Chidiac (s. 15. tammikuuta 1999) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 27 maaottelua ja tehnyt niissä kaksi maalia. Hän pelasi ensimmäisen naisten maaottelunsa helmikuussa 2015. Chidiac on edustanut seuratasolla kotimaassaan Adelaide Unitedia, Melbourne Cityä ja Melbourne Victorya, Espanjassa Atlético Madridia, Japanissa JEF United Chibaa sekä Yhdysvalloissa Racing Louisvillea. == Lähteet == Luokka:Australialaiset jalkapalloilijat Luokka:Vuonna 1999 syntyneet Luokka:Elävät henkilöt
Alexander Jefremow

Alexander Jefremow (3. helmikuuta 1859 Helsinki – 8. heinäkuuta 1915 Helsinki) oli suomalainen kouluylihallituksen tarkastaja ja valtioneuvos.Ylioppilasmatrikkeli 1853–1899 : Alexander JefremowKuolleita, Helsingin Sanomat, 10.07.1915, nro 184, s. 3, Kansalliskirjaston digitaaliset aineistot Jefremowin vanhemmat olivat kauppias Alexander Jefremow ja Paraskeva Murawjew. Hän pääsi ylioppilaaksi Helsingin ruotsalaisesta normaalilyseosta 1877 ja valmistui Helsingin yliopistosta filosofian kandidaatiksi 1884 ja filosofian maisteriksi 1886. Hän opiskeli sen jälkeen Moskovan yliopistossa ja muualla Venäjällä. Jefremow toimi venäjän kielen opettajana useissa eri kouluissa muun muassa Suomen Kadettikoulussa Haminassa. Vuonna 1891 hänet nimitettiin valvomaan venäjän kielen opetusta Suomen oppilaitoksissa. Vuonna 1901 hänestä tuli kouluylihallituksen venäjän kielen opetuksen vanhempi tarkastaja ja tätä virkaa hän hoiti kuolemaansa saakka. Jefremow kuoli 56-vuotiaana heinäkuussa 1915. Jefremow oli naimisissa vuodesta 1895 Vera Aladinin kanssa. ==Lähteet== Luokka:Suomalaiset opettajat Luokka:Suomalaiset virkamiehet Luokka:Vuonna 1859 syntyneet Luokka:Vuonna 1915 kuolleet
Braunschweigin herttuakunta

Braunschweigin herttuakunta () oli Saksassa sijainnut valtio, joka perustettiin vuonna 1815. Se oli vuodesta 1871 Saksan keisarikunnan osavaltio, kunnes se lakkautettiin Saksan vallankumouksessa vuonna 1918. Pyhän saksalais- roomalaisen keisarikunnan kaaduttua vuonna 1806 Braunschweig-Lüneburgin osa- alue Braunschweig-Wolfenbüttelin ruhtinaskunta muutettiin Braunschweigin herttuakunnaksi Wienin kongressissa vuonna 1815. Samalla Braunschweig- Wolfenbüttelia hallinnut Kaarle II astui Braunschweigin ensimmäiseksi herttuaksi. Toinen ja pitkäaikaisin hallitisija, herttua Vilhelm oli vallassa vuosina 1830–1884, minä aikana Braunschweig liittyi Pohjois-Saksan liittoon vuonna 1866 ja Saksan keisarikuntaan vuonna 1871. Vuosina 1884–1913 aluetta hallitsi kaksi sijaishallitsijaa, kunnes vuonna 1913 herttuaksi nousi Ernst August. Hän joutui luopumaan vallasta kun Saksan keisarikunta kaatui ja herttuakunta muuttui Braunschweigin vapaavaltioksi. == Lähteet == Luokka:Euroopan entiset monarkiat Luokka:Saksan entiset valtiot ja valtiomuodostelmat
John Höckert

John Höckert (1. syyskuuta 1849 Oulu – 10. heinäkuuta 1914 Helsinki) oli suomalainen valtiokonttorin johtaja ja valtioneuvos.Ylioppilasmatrikkeli 1853–1899 : John HöckertJohn Höckert kuollut, Kaiku, 14.07.1914, nro 158, s. 3, Kansalliskirjaston digitaaliset aineistot John Höckertin vanhemmat olivat kauppias Herman Henrik Höckert ja Johanna Nylander. Hän pääsi ylioppilaaksi Oulun ruotsalaisesta alkeisoppilaitoksesta 1869 ja suoritti Helsingin yliopistossa kameraalitutkinnon 1876. Höckert oli Suomen Yhdyspankin pääkonttorissa kirjanpitäjänä 1876-1880. Hän oli sitten valtiokonttorissa vanhempana kirjanpitäjänä vuodesta 1880, kamreerina vuodesta 1889 ja viimeksi valtiokonttorin johtokunnan jäsenenä vuodesta 1900 alkaen. Hän sai valtioneuvoksen arvon 1906. Höckert toimi myös Finland-lehden ja Suomalais- Ugrilaisen Seuran taloudenhoitajana. John Höckert oli naimisissa vuodesta 1881 Hulda Sigrid Hjeltin kanssa. Heidän poikiaan olivat konsuli ja pankkiiri Mikael (Mikko) Höckert (1882-1966) ja jääkärieläinlääkintäluutnantti Oskar Arne Höckert (1890-1918). Femtioåring. Konsul Mikael Höckert, Hufvudstadsbladet, 02.10.1932, nro 267 (2. painos), s. 4, Kansalliskirjaston digitaaliset aineistotDödsfall, Hufvudstadsbladet, 26.10.1918, nro 211, s. 7, Kansalliskirjaston digitaaliset aineistot ==Lähteet== Luokka:Suomalaiset virkamiehet Luokka:Vuonna 1849 syntyneet Luokka:Vuonna 1914 kuolleet
Hugo Julius Helenius

Hugo Julius Helenius (4. lokakuuta 1866 Helsinki – 20. huhtikuuta 1918 Kouvola) oli suomalainen Suomen Pietarin passiviraston sihteeri ja valtioneuvos.Ylioppilasmatrikkeli 1853–1899 : Hugo Julius HeleniusHugo Julius Helenius In memoriam, Veckans Krönika, 12.04.1919, nro 15, s. 10, Kansalliskirjaston digitaaliset aineistot Heleniuksen vanhemmat olivat senaatinsihteeri, talousjohtaja Gustaf Helenius ja Charlotta Emilia Granberg. Hän pääsi ylioppilaaksi Helsingin ruotsalaisesta normaalilyseosta 1884 ja suoritti Helsingin yliopistossa yleisen oikeustutkinnon 1888. Hän oli myös Suomen valtion stipendiaattina Moskovan yliopistossa. Helenius oli Suomen Pietarin passiviraston sihteerinä vuodesta 1892 lähtien ja hän toimi oikeusavustajana Pietarissa 1901–1914. Hän sai valtioneuvoksen arvon. Erottuan virasta Helenius muutti Luumäelle, jossa hänellä oli Solvik-niminen maatila Kivijärven rannalla. Suomen sisällissodan alettua Helenius jäi asumaan Solvikiin. Punaiset hakivat hänet täältä huhtikuun puolivälissä 1918 ja vievät Kouvolaan, jossa hänet surmattiin 20. huhtikuuta tienoilla. Helenius oli naimisissa vuodesta 1892 Sigrid Wilhelmina Grönlundin kanssa. ==Lähteet== Luokka:Suomalaiset virkamiehet Luokka:Pietarinsuomalaiset henkilöt Luokka:Suomalaiset henkirikosten uhrit Luokka:Suomen sisällissodan terrorin uhrit Luokka:Vuonna 1866 syntyneet Luokka:Vuonna 1918 kuolleet
Wimbledonin tennisturnaus 2023

Wimbledonin tennisturnaus 2023 pelattiin All England Lawn Tennis and Croquet Clubilla, Wimbledonissa, Lontoossa 26. kesäkuuta – 16. heinäkuuta 2023. Miesten kaksinpelissä 20-vuotias espanjalainen Carlos Alcaraz voitti loppuottelussa neljä edellistä Wimbledonia voittaneen Novak Đokovićin. Tšekkiläisestä Markéta Vondroušovásta tuli ensimmäinen sijoittamaton naispelaaja, joka on onnistunut voittamaan Wimbledonin naisten kaksinpelin mestaruuden. Mestaruus oli Vondroušoválle ensimmäinen grand slam -turnauksessa. == Lähteet == Luokka:Wimbledonin tennisturnaukset vuosittain Luokka:Vuoden 2023 tennis
Jovan Ristić

Jovan Ristić (; 16. tammikuuta (J: 4. tammikuuta) 1831 Kragujevac – 4. syyskuuta (J: 23. elokuuta) 1899 Belgrad)https://www.sanu.ac.rs/clan/ristic- jovan-2/ oli serbialainen valtiomies. Hän vaikutti kansalliskokouksen sihteerinä huomattavasti Obrenovićien kutsumiseen takaisin 1858. Ollessaan lähettiläänä Konstantinopolissa Ristić sai aikaan, että turkkilaiset sotajoukot lähtivät Belgradista ja muista Serbian linnoituksista. Hän oli useaan otteeseen pääministerinä, viimeksi 1887. Hän oli holhoojahallituksen jäsen 1868–1872 ja 1889–1893 ja Serbian edustaja 1878 Berliinin kongressissa. Hän julkaisi Serbian historiaa ja kirjallisuutta käsitteleviä teoksia saksaksi ja serbiaksi.Ristić, Jovan Tietosanakirja. Osa 9, palsta 79–80. Tietosanakirja-osakeyhtiö 1917 ==Teokset== * Kurze Charakteristik des geistigen und sittlichen Zustandes von Serbien (1851) * Die neuere Litteratur der Serben (1852). ==Lähteet== ==Aiheesta muualla== Luokka:Serbialaiset poliitikot Luokka:Serbialaiset kirjailijat Luokka:Vuonna 1831 syntyneet Luokka:Vuonna 1899 kuolleet
Anders Viktor Helander

Anders Viktor Helander (31. heinäkuuta 1845 Kajaani – 21. elokuuta 1920 Helsinki) oli suomalainen lääninkamreeri ja valtioneuvos.Ylioppilasmatrikkeli 1853–1899 : Anders Viktor HelanderValtioneuvos A. V. Helander 70-vuotias, Helsingin Sanomat, 31.07.1915, nro 205, s. 3, Kansalliskirjaston digitaaliset aineistotKuolinilmoitus, Uusi Suomi, 24.08.1920, nro 193, s. 3, Kansalliskirjaston digitaaliset aineistot Helanderin vanhemmat olivat kirkkoherra, rovasti Viktor Lars Helander (1822–1905) ja Rosina Evelina Hjelt (k. 1897). Hän pääsi ylioppilaaksi Kuopion kymnaasista 1866 ja suoritti Helsingin yliopistossa kameraalitutkinnon 1870.Yrjö Kotivuori, Ylioppilasmatrikkeli 1640–1852: Viktor Laurentius Helander. Verkkojulkaisu 2005. Luettu 16.7.2023. Helander oli aluksi pari vuotta kamarikirjurina senaatin talousosastolla. Vuonna 1875 hänet nimitettiin metsähallituksen kamreeriksi ja vuonna 1886 hänestä tuli senaatin talousosaston apukamreeri. Helander oli Uudenmaan läänin lääninkamreerina 1895–1920. Hän sai valtioneuvoksen arvon 1905. Helander oli mukana perustamassa 1891 Palovakuutus Oy Pohjolaa ja kuului yhtiön johtokuntaan kuolemaansa saakka. Vuonna 1899 hän oli mukana perustamassa Jälleenvakuutus Oy Osmoa ja kuului myös tämän yhtiön johtokuntaan.Valtioneuvos A. V. Helander, Vakuutussanomia, 01.09.1920, nro 9, s. 7, Kansalliskirjaston digitaaliset aineistot Helander oli naimisissa 1889–1912 Anna Sofia Hjeltin (k. 1912) kanssa. ==Lähteet== Luokka:Suomalaiset virkamiehet Luokka:Vuonna 1845 syntyneet Luokka:Vuonna 1920 kuolleet
Gustaf Adolf Gröndahl

Gustaf Adolf Gröndahl (22. huhtikuuta 1863 Pietari – 26. kesäkuuta 1932 Helsinki) oli suomalainen toimitussihteeri ja valtioneuvos.Ylioppilasmatrikkeli 1853–1899 : Gustaf Adolf GröndahlPoimintoja, Lakimies, 01.01.1932, nro III, s. 71, Kansalliskirjaston digitaaliset aineistotKuolleita, Uusi Suomi, 29.06.1932, nro 172, s. 5, Kansalliskirjaston digitaaliset aineistot Gröndahlin vanhemmat olivat Suomen valtiosihteerinviraston kanslisti, kollegiasessori Adolf Zacharias Gröndahl ja Maria Lovisa Westerberg. Hän pääsi ylioppilaaksi Pietarissa 1884 ja suoritti Helsingin yliopistossa ylemmän oikeustutkinnon 1888. Gröndahl sai varatuomarin arvon 1894. Gröndahl oli aluksi Helsingin poliisikamarin notaarina ja vuodesta 1899 maistraatin ja Suomen kenraalikuvernöörin kanslian kielenkääntäjänä. Hänet nimitettiin 1904 Salmin tuomiokunnan tuomariksi ja 1907 keisarin Suomen kanslian vanhemmaksi toimitussihteerinapulaiseksi. Hän erosi tästä toimesta 1913. Vuoden 1919 jälkeen hän hoiti Helsingissä erilaisia juridisia tehtäviä. Gröndahl oli naimisissa vuodesta 1892 Elsa Maria Franckin kanssa. ==Lähteet== Luokka:Suomalaiset virkamiehet Luokka:Pietarinsuomalaiset henkilöt Luokka:Vuonna 1863 syntyneet Luokka:Vuonna 1932 kuolleet
Hao–Fountainin oireyhtymä

Hao–Fountainin oireyhtymä on kromosomissa 16 sijaitsevan USP7-geenin mutaatioiden tai mikrodeleetion aiheuttama synnynnäinen oireyhtymä. Sen aiheuttavan geenivirheen kuvasivat potilailla ensimmäisinä Yi-Heng Hao ja Michael D. Fountain vuonna 2015. Online Mendelian Inheritance in Man (OMIM) nimesi oirekokonaisuuden elokuussa 2020 Hao–Fountainin oireyhtymäksi. Tammikuuhun 2022 mennessä oireyhtymä oli kuvattu noin 70:llä henkilöllä eri puolilta maailmaa.Johanna Rintahaka, Hao-Fountainin oireyhtymä Tukiliitto 10.1.2022, viitattu 16.7.2023 Hao–Fountainin oireyhtymä on hermostollinen kehityshäiriö, joka tuottaa yksilöllisesti vaihtelevan oirekuvan. Siitä kärsivillä lapsilla ilmenee psykomotorinen kehitysviive, joka koskee erityisesti puheentuottoa. Kaikki potilaat eivät lainkaan opi puhumaan. Lisäksi motorinen kehitysviive saattaa johtaa kävelytaidon heikkoon kehittymiseen ja kävelyn epävakauteen. Hao–Fountainin oireyhtymään liittyy noin 60 %:ssa tapauksista hypotonia. Osalla potilaista ilmenee kontraktuuria lihaksissa ja nivelissä. Mahdollisiin oireyhtymään kuuluviin luustomuutoksiin lukeutuvat skolioosi, kyfoosi ja kyfoskolioosi. Käsien ja jalkojen pienikokoisuutta on esiintynyt. Noin 60 %:lla potilaista on todettu näköongelmia, kuten karsastus, likinäköisyys tai silmävärve. Oireyhtymään liittyy aivojen valkean aineen vähyyttä, joka voi näkyä esimerkiksi aivokurkiaisen ohentumisena. Oireyhtymään liittyy vaikeusasteeltaan yksilöllisesti vaihteleva kehitysvammaisuus. Noin puolilla potilaista on esiintynyt myös autismin kirjon häiriötä. Käytöksen erityispiirteisiin ovat kuuluneet pakonomaiset toiminnot, impulsiivisuus, taipumus tunnekuohuihin, aggressiivisuus, ADHD, voimakastahtoisuus (itsepäisyys) ja manipuloivuus. Kasvonpiirteissä on osalla esiintynyt lieviä poikkeavuuksia, jotka kuitenkin ovat vaihdelleet potilaskohtaisesti. Sukupuolirauhasten vajaatoiminta ja sukupuolielinten rakennepoikkeamat ovat mahdollisia. Pojilla saattaa olla tavallista pienempi siitin ja piilokiveksisyyttä, tytöillä poikkeuksellisen pienikokoiset häpyhuulet. Muita Hao–Fountainin oireyhtymään liittyviä ongelmia ovat olleet epilepsia, unihäiriöt, astma, syömisongelmat, refluksitauti, ummetus ja ripuli. Lapsen paino saattaa kehittyä poikkeuksellisen heikosti tai sen nousu voi olla tavallista voimakkaampaa. Hao–Fountainin oireyhtymän voi aiheuttaa USP7-geenin mutaatio tai mikrodeleetio, joka saattaa kattaa muitakin geenejä samalla geenialueella. Potilaiden oirekuvaan ei näytä vaikuttaneen mutaation laatu tai häviämän laajuus. Oireyhtymällä on autosomaalinen ja vallitseva periytymistapa, mutta yleensä oireyhtymä on johtunut sporadisesta uudesta mutaatiosta. Hao–Fountainin oireyhtymää on esiintynyt tasapuolisesti sukupuolesta riippumatta. Sen oirekuvassa on samankaltaisuuksia Prader–Willin ja Schaaf–Yangin oireyhtymien kanssa. Hao–Fountainin oireyhtymän hoito on oireenmukainen. Potilaiden elinajanodotteesta ei ole tarkkaa tietoa, mutta sen on arvioitu lähenevän normaalia keskimääräistä elinikää. == Lähteet == Luokka:Oireyhtymät Luokka:Perinnölliset sairaudet
Kohotusaine

Kohotusaine eli kohote on taikinaan lisättävä aine, joka aikaansaa nesteen ja lämmön kanssa hiilidioksidia, jolloin taikina kohoaa ja kuohkeutuu. Tällöin muodostuu myös tuotteelle ominainen ulkonäkö ja tuoksu.Turtia s. 256. Biologisia kohotusaineita ovat leivinhiiva ja hapatteet. Altistuessaan hapelle leivinhiiva muuttaa sokerit hiilidioksidiksi ja etanoliksi. Hiilidioksidi sitoutuu jauhojen gluteeniin saaden taikinan kohoamaan ja kuohkeutumaan. Kun taikina paistetaan, gluteeni kovettuu leiväksi.Turtia s. 179. Ruisleipätaikinassa käytetään hapatteena ja kohotusaineena taikinajuurta, johon muodostuu maito- ja etikkahappoja sekä hiilidioksidia. Taikinajuuri kohottaa taikinan, antaa leivälle makua sekä parantaa sen rakennetta ja säilyvyyttä.Turtia s. 568. Kemiallisia kohotusaineita eli nostatusaineita ovat hirvensarvisuola, leivinjauhe ja ruokasooda. Hirvensarvisuola hajoaa nesteen ja kuumuuden vaikutuksesta ammoniakiksi, hiilidioksidiksi ja vedeksi, jolloin se nostattaa melko hitaasti taikinan.Turtia s. 181. Emäksisiä ja happamia suoloja sisältävästä leivinjauheesta vapautuu taikinaa kohottavaa hiilidioksidia jauheen kostuessa ja kuumetessa.Turtia s. 294. Taikinan nesteen ollessa hapanta kohotusaineena käytetään ruokasoodaa, josta vapautuu paistettaessa hiilidioksidia.Turtia s. 484–485. Oikein käytettyinä kemialliset kohotusaineet eivät vaikuta makuun.Lehmusoksa s. 104. ==Lähteet== * * ===Viitteet=== *
Hiatt–Neu–Cooperin oireyhtymä

Hiatt–Neu–Cooperin oireyhtymä on kromosomissa 7 sijaitsevan RALA-geenin mutaatiosta johtuva hermoston kehityshäiriö. Useimmat tapaukset ovat johtuneet sporadisista uusista mutaatioista. Johanna Rintahaka, Hiatt-Neu-Cooperin oireyhtymä Tukiliitto 11.10.2022, viitattu 16.7.2023 Hiatt–Neu–Cooperin oireyhtymä aiheuttaa kehitysvammaisuutta, joka useimmiten on vaihdellut keskivaikeasta vaikeaan. Tarkka oirekuva kuitenkin vaihtelee yksilöllisesti. Kaikki potilaat eivät opi kävelemään tai puhumaan. Muilla niissä on esiintynyt lievempiasteinen kehitysviive. Kävely saattaa jäädä epävakaaksi. Autismin kirjon häiriölle ominaiset piirteet ovat mahdollisia. Hypotonia on ollut Hiatt–Neu–Cooperin oireyhtymän yhteydessä yleistä. Usein oireyhtymästä kärsivillä lapsilla on ilmennyt syömisvaikeuksia sekä heikkoa painon ja pituuden kehitystä. Päänympärys saattaa jäädä jälkeen tavanomaisesta kehityksestä. Oireyhtymään liittyy poikkeavia kasvonpiirteitä, kuten otsan leveys ja korostuneisuus, ylähuulen ja nenän välisen vaon lyhyys sekä leuan terävyys. Lisäksi on esiintynyt korvien matalaa sijaintia, mongolipoimuja, kulmakarvojen suoruutta sekä nenänselän leveyttä ja madaltuneisuutta. Nivelet saattavat olla ylitaipuisat. Klinodaktyliaa saattaa ilmetä erityisesti pikkurilleissä ja -varpaissa. Hiatt–Neu–Cooperin oireyhtymän muita piirteitä saattavat olla käytöshäiriöt, epilepsia ja aivojen rakennepoikkeamat. Aivokurkiainen saattaa olla ohut tai vajaakehittynyt. Tietyillä aivoalueilla voi ilmetä glioosia. Hermosolujen myelinisaatio on ollut osalla potilaista puutteellista, ja toisinaan aivokuori on ollut tiheästi poimuttunut. Hiatt–Neu–Cooperin oireyhtymän yleisyydestä ei ole tarkkaa tietoa, mutta sitä on pidetty erittäin harvinaisena. Vuoteen 2022 mennessä julkaistut lääketieteelliset raportit kattoivat tietoa alle kahdestakymmenestä potilaasta. Hiatt–Neu–Cooperin oireyhtymään ei näytä liittyvän hengenvaarallisia komplikaatioita. Hoito on oireenmukainen. Oireyhtymästä ensimmäisen kuvauksen laativat vuonna 2018 Susan M. Hiatt, Matthew B. Neu ja Gregory M. Cooper. == Lähteet == Luokka:Oireyhtymät
Kirkkosillanpuisto

Kirkkosillanpuisto () on puistoalue Espoon keskuksen luoteisosassa Espoonjoen varrella. Se sijaitsee Espoon tuomiokirkon itäpuolella Vanhan kirkkosillan kupeessa. Puisto nivoutuu Espoon jokivarren ulkoilureitteihin. Se on myös osa Espoon keskuksen taidereittiä, jonka pituus on noin 3,5 kilometriä. Kirkkosillanpuiston keskilaivasta avautuu tuomiokirkon suuntaan maisema, jonka reunalla on köynnöksiä kasvavia pergoloita ja ruusuistutuksia. Puistossa sijaitsee kuvanveistäjä Pekka Kauhasen Ilmestys-teoksen kolme ensimmäistä osaa. Ne on rakennettu vuonna 2008. Teoksen teemana on Raamatun tarina viidestä viisaasta neitsyestä. == Lähteet == == Aiheesta muualla == *Helsingin Sanomat: Espoon olemus löytyy puunatusta Kirkkosillanpuistosta Luokka:Espoon puistot Luokka:Espoon keskus
Soodaleipä

Soodaleipä on alkuaan Irlannista peräisin oleva leipä, jonka taikinan kohotusaineena on ruokasooda. Sen taikinaa valmistettaessa käytetään nesteenä maitotuotteita kuten piimää, jogurttia tai piimän ja maidon seosta. Jauhoina käytetään usein jauhoseosta, joka voi sisältää ohra-, ruis- ja vehnäjauhoja, sämpyläjauhoja, grahamjauhoja sekä kaurahiutaleita. Kuivien aineiden seokseen lisätään mausteeksi ruokasuolaa. Taikina muotoillaan leiviksi, joiden päälle voidaan tehdä kaksi pitkää ristikkäistä viiltoa, ja leivät paistetaan uunissa. Eri maissa on soodaleivästä erilaisia versioita ohuista leivistä limppumaisiin muotoihin. ==Lähteet== Luokka:Leivät Luokka:Irlantilainen keittiö
Leimuniitty

Leimuniitty () on puistoalue ja valtakunnallisesti arvokas kulttuurimaisema Tapiolan itäosassa kaakkoisessa Espoossa. Se koostuu Leimuniitystä ja Kontionkentästä. Alue rajautuu lännessä Tapiolantiehen, luoteessa Køgenpuistoon ja kaakossa Otsolahden Otsovalkamaan. Koillisessa ja etelässä on asuinalueita. Puiston suunnitteli Jussi Jännes 1950-luvun lopulla ja se peruskorjattiin 2010-luvulla. Jännes suunnitteli Leimuniitystä nykyaikaisen puutarhataiteen edustajan. Lähtökohtana oli merinäkymä Otsolahdelle ja näyttävä sisääntulo Tapiolan puutarhakaupunkiin. 1960-luvulla puisto sai mainetta värikkäistä leimukukistaan, mutta alue rappeutui ja pusikoitui hiljalleen. Leimukukat poistettiin, maasto painui ja rakenteet rapistuivat. Leimukukat palautettiin 2010-luvun kunnostuksen myötä ja alueen avara yleisilme palautettiin. Puiston halki rakennettiin itä–länsisuuntainen kanava ohjaamaan hulevesiä ja suojaamaan meriveden tulvinnalta. Puistosommitelman olennaisena osana on Aarne Ervin kaupunkisuunnitelmaan kuulunut Tapiolan liikenneympyrä, joka oli välillä poistettu mutta rakennettiin täysin uudestaan Ervin suunnitelman henkeä mukaillen. Leimuniityn kanavan ylittävä silta rakennettiin uudistuksen myötä uudestaan ja sen itäpuolelle kehitettiin amfimainen terassiratkaisu. Puiston itäosaan rakennettiin kuntoilualue. == Lähteet == == Aiheesta muualla == *Helsingin Sanomat: Espoon Tapiolasta löytyy veistos, joka on myös kiipeilyteline Luokka:Espoon puistot Luokka:Tapiola
Køgenpuisto

Køgenpuisto () on noin puolentoista hehtaarin laajuinen puisto Tapiolan itäosassa kaakkoisessa Espoossa. 1960-luvun alussa rakennettu puisto on osa Tapiolan keskustan maisemaa. Se rajautuu pohjoisessa Tapionraittiin, idässä Tapiolantiehen, etelässä Tapiolanympyrään ja lännessä Tapionaukioon. Puisto sai nimensä Espoon tanskalaisen ystävyyskaupungin Køgen mukaan. Køgenpuisto on avara ja valoisa, ja sen vanhat männyt ovat kasvaneet leveiksi ja rungoiltaan mataliksi. Køgenpuisto ja sen pohjoispuolinen Kirkkopuisto muodostavat kulttuurihistoriallisesti merkittävän kokonaisuuden. Puisto uudistettiin 2010-luvulla ja palautettiin lähelle alkuperäistä ilmettään. Puiston länsiosassa sijaitsee Antonio da Cudanin pronssiveistos Luominen avaruudessa. Køgenpuisto sijaitsee kaksi kilometriä pitkän Tapiolan taidereitin varrella. == Lähteet == == Aiheesta muualla == *Helsingin Sanomat: Tapiolan historiasta muistuttava kaivo kunnostettiin, mutta siitä ei saa enää vettä Luokka:Espoon puistot Luokka:Tapiola
Motocrossin maailmanmestaruuskausi 2023

Motocrossin maailmanmestaruuskausi 2023 oli Motocrossin maailmanmestaruussarjan kausi vuonna 2023. Ennen kauden alkua Infront Moto Racing ilmoitti, että aika-ajoerästä jokaisena kilpailuviikonloppuna jaetaan pisteitä kymmenelle kärkikuljettajalle MXGP- ja MX2-luokissa. == Kilpailukalenteri == Kaudelle oli suunniteltu Vietnamin kilpailu 16.-17. syyskuuta, mutta se peruttiin ja samalle päivälle sijoitettiin Maggioran kilpailu nimellä MXGP of Italy. Kilpailukalenterista oli suunnitteilla 21 osakilpailun pituista. Kauden kilpailut: Nro Päivämäärä Kilpailu Paikkakunta Raportti 1\. 12. maaliskuuta MXGP of Patagonia-Argentina Villa La Angostura Raportti 2\. 26. maaliskuuta MXGP of Sardegna (ITA) Riola Sardo 3\. 10. huhtikuuta MXGP of Switzerland presented by iXS Frauenfeld 4\. 16. huhtikuuta MXGP of Trentino (ITA) Pietramurata 5\. 30. huhtikuuta MXGP of Portugal Águeda 6\. 7. toukokuuta MXGP of Spain intu Xanadú - Arroyomolinos 7\. 21. toukokuuta MXGP of France Villars sous Ecot 8\. 4. kesäkuuta MXGP of Latvia Ķegums 9\. 11. kesäkuuta Liqui Moly MXGP of Germany Teutschenthal 10\. 25. kesäkuuta MNC MXGP of Sumbawa (INA) Sumbawa 11\. 2. heinäkuuta MNC MXGP of Lombok (INA) Lombok 12\. 16. heinäkuuta MXGP of Czech Republic Loket 13\. 23. heinäkuuta Monster Energy MXGP of Flanders (BEL) Lommel 14\. 30. heinäkuuta MXGP of Finland Vantaa Raportti 15\. 13. elokuuta MXGP of Sweden Uddevalla Raportti 16\. 20. elokuuta MXGP of The Netherlands Arnhem 17\. 3. syyskuuta MXGP of Turkiye Afyonkarahisar 18\. 17. syyskuuta MXGP of Italy Maggiora 19\. 24. syyskuuta MXGP of Great Britain Matterley Basin 20\. 8. lokakuuta Monster Energy FIM MXoN Ernée ==Lähteet== Luokka:Motocrossin maailmanmestaruussarja Luokka:Vuoden 2023 moottoriurheilu
Tom Brownin kouluvuodet (televisiosarja)

Tom Brownin kouluvuodet (Tom Brown’s Schooldays) on brittiläinen television minisarja vuodelta 1971. Se perustuu Thomas Hughesin samannimiseen nuortenromaaniin vuodelta 1857, josta on tehty myös elokuvaversiot vuonna 1940 ja 1951. Sarjan käsikirjoituksen on laatinut Anthony Steven ja sen on ohjannut Gareth Davies. ==Rooleissa== ==Vastaanotto== Sarja esitettiin Suomessa Mainos- TV:n ohjelmistossa vuodenvaihteessa 1974–1975. Helsingin Sanomien Jukka Kajava kirjoitti joutuneensa sarjaa katsoessa pohtimaan uudelleen lapsuutensa lukuelämystä. Hänestä sarjan maailma vaikutti nyt hyvin autoritaariselta ja jyrkästi hyvään ja pahaan jakaantuneelta: ”Tämänpäiväinen katsoja kauhistunee tv-draaman ankaraa moraalia, joka aikansa oikeudentunnon pönkityksellä kuljettaa isien pahat teot poikien kannettaviksi.” ==Lähteet== Luokka:1970-luvun televisiosarjat Luokka:Romaaneihin perustuvat televisiosarjat Luokka:Brittiläiset draamasarjat
GRIN2B-oireyhtymä

GRIN2B-oireyhtymä eli GRIN2B-kytkeytynyt hermoston kehityshäiriö on erittäin harvinainen oireyhtymä, joka aiheuttaa muun muassa kehitysvammaisuutta. Tarkassa oirekuvassa esiintyy huomattavaa yksilöllistä vaihtelua.Johanna Rintahaka, GRIN2B-oireyhtymä Tukiliitto 24.10.2022, viitattu 16.7.2023 GRIN2B-oireyhtymään liittyy usein lihasjänteyden poikkeavuuksia. 54 potilaan aineistossa 56 %:lla potilaista esiintyi hypotoniaa, 23 %:lla spastisuutta ja kymmenesosalla dystoniaa. Karkea- ja hienomotoriikassa on usein ollut kehitysviive. Osa potilaista oppii kävelemään itsenäisesti, jotkut eivät lainkaan. Myös puheen kehitys on ollut vaihtelevaa; kaikki eivät opi tuottamaan puhetta. GRIN2B-oireyhtymän liittyvä kehitysvamma on ollut noin 60 %:lla potilaista syvä, 24 %:lla keskivaikea ja noin 15 %:lla lievä. Nielemisvaikeudet, runsas kuolaaminen ja refluksitauti ovat olleet sairastuneilla syömistä vaikeuttaneita ongelmia. Epilepsiaa näyttää liittyvän oirekuvaan noin puolilla. Kohtausten alkamisajankohta on vaihdellut, mutta ajoittunut lapsuuteen. Aivosähkökäyrässä on potilailla havaittu myös epilepsiakohtauksiin liittymättömiä muutoksia. Aivojen kuvantamistutkimuksissa on havaittu 13 %:lla potilaista aivokuoren kehityshäiriö, joka on aiheuttanut muun muassa polymikrogyriaa. Myös monia muita poikkeavia aivolöydöksiä on kuvattu. Mikrokefalisiksi on todettu noin 18 % sairastuneista. 9 %:ssa tapauksista isoaivojen tilavuus on ollut pienentynyt, mikä monissa tapauksissa viittaa isoaivoatrofiaan. GRIN2B-oireyhtymään on liittynyt 26 %:lla potilaista autismin kirjon häiriö. Käytöksen erityispiirteinä on kuvattu myös levottomuutta, mielialavaihteluita, impulsiivisuutta, rajattomuutta ystävällisyyden osoituksissa ja keskittymiskyvyn puutteita. Silmäkontakti voi olla heikko. Osalla sairastuneista on ollut taipumus väsyä nopeasti. Univaikeuksia on myös kuvattu oireyhtymän yhteydessä. Aivoperäinen näkövamma on todettu 8 %:lla sairastuneista 54 potilaan aineistossa. GRIN2B-oireyhtymä johtuu kromosomissa 12 sijaitsevan GRIN2B-geenin mutaatioista. Näitä mutaatioita on kuvattu erilaisia; niistä osa on ollut deleetioita. Puolissa tapauksissa 54 potilaan aineistossa oireyhtymän taustalla oleva geenivirhe on ilmentynyt mosaiikkimuotoisena. GRIN2B-oireyhtymällä on autosomaalinen, vallitseva periytymistapa, mutta suurin osa tapauksista on johtunut sporadisista uusista mutaatioista. GRIN2B-oireyhtymän yleisyyttä ei tunneta, mutta sitä pidetään erittäin harvinaisena. Sabine Endele kuvasi oireiston ensimmäisenä vuonna 2010, ja vuoteen 2022 mennessä oli tiedossa noin sata diagnoosin saanutta henkilöä. GRIN2B-oireyhtymän hoito on oireenmukainen. Sairastuneiden elinajanodote on tuntematon. == Lähteet == Luokka:Oireyhtymät Luokka:Neurologiset sairaudet Luokka:Perinnölliset sairaudet
Jawadin oireyhtymä

Jawadin oireyhtymä on erittäin harvinainen geneettinen oireyhtymä, joka aiheuttaa muun muassa rakennepoikkeavuuksia ja kehitysvammaisuutta. Oireiston kuvasi Thaddeus E. Kelly vuonna 1993, joten sitä on kutsuttu myös Kellyn oireyhtymäksi. Tarkka oirekuva on jäänyt puutteellisesti tunnetuksi.Johanna Rintahaka, Jawadin oireyhtymä Tukiliitto 26.10.2022, viitattu 16.7.2023 Jawadin oireyhtymään liittyvä kehitysvammaisuus on ollut vaikeusasteeltaan keskivaikeaa tai vaikeaa. Sairastuneiden ulkoisiin piirteisiin on kuulunut muun muassa mikrokefaliaa, raajojen maitokahviläiskiä, kynsien synnynnäistä puuttumista sekä sormien ja varpaiden poikkeavuuksia. Näitä poikkeavuuksia ovat olleet yhdyssormisuus ja -varpaisuus, lyhytsormisuus ja -varpaisuus sekä vinosormisuus ja -varpaisuus. Vaivaisenluu saattaa olla vino. Viides sormi voi olla poikkeuksellisen lyhyt ja siinä voi olla vain yksi niveluurre. Jawadin oireyhtymästä kärsivien ihmisten kasvonpiirteisiin on kuulunut mikrokefalian lisäksi otsan ulkonevuutta, nenän poikkeavuutta ja alaleuan taaksepäin vetäytyneisyyttä. Jawadin oireyhtymä johtuu RBBP8-geenin mutaatiosta kromosomissa 18. Tyypin II Seckelin oireyhtymä aiheutuu saman geenin virheestä. Jawadin oireyhtymällä on autosomaalinen, peittyvä periytymistapa. Diagnostiikan pohjan muodostavat oirekuva ja siihen sopiva geenitutkimuksen tulos. Hoito on oireenmukainen. == Lähteet == Luokka:Oireyhtymät Luokka:Perinnölliset sairaudet
Meriame Terchoun

Meriame Terchoun (s. 27. lokakuuta 1995) on sveitsiläinen jalkapalloilija, pelipaikaltaan hyökkääjä. Hän on pituudeltaan 162-senttimetrinen. Hän edustaa ranskalaista Dijonia ja on pelannut Sveitsin naisten maajoukkueessa vuodesta 2015. Terchoun edusti kotimaassaan FC Zürichiä ja lyhyen aikaa FC Baselia. Hän siirtyi kesällä 2022 ranskalaisseura Dijoniin. Terchoun on pelannut Sveitsin naisten maajoukkueessa ennen vuoden 2023 MM-kilpailuja 22 maaottelua ja tehnyt niissä kaksi maalia. EM-kilpailuissa 2017 hän pääsi vaihdosta kentälle yhdessä ottelussa. Hän kuului Sveitsin joukkueeseen EM-kilpailuissa 2022 mutta ei saanut peliaikaa. == Lähteet == Luokka:Sveitsiläiset jalkapalloilijat Luokka:Vuonna 1995 syntyneet Luokka:Elävät henkilöt
Uuden-Seelannin ralli 1989

Uuden-Seelannin ralli 1989 (viralliselta nimeltään 19. Rothmans Rally of New Zealand) oli rallin maailmanmestaruussarjan kilpailu kaudella 1989. Kilpailu järjestettiin 15. -18\. heinäkuuta 1989. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Ingvar Carlsson Per Carlsson Mazda 323 4WD 6:59.55 0.0 2\. Rod Millen Tony Sircombe Mazda 323 4WD 7:02.37 +2.42 3\. Malcolm Wilson Ian Grindrod Vauxhall Astra GT/E 7:03.24 +3.29 4\. Mats Jonsson Lars Backman Opel Kadett GSi 7:04.06 +4.11 5\. Colin McRae Derek Ringer Ford Sierra RS Cosworth 7:11.35 +11.40 6\. Kenjiro Shinozuka Fred Gocentas Mitsubishi Galant VR-4 7:22.16 +22.21 7\. Ray Wilson Stuart Lewis Mazda 323 4WD 7:23.13 +23.18 8\. Saeed al-Hajri Steve Bond Ford Sierra RS Cosworth 7:28.09 +28.14 9\. Ross Dunkerton Steve McKimmie Mitsubishi Galant VR-4 7:30.08 +30.13 10\. Ken Adamson Greg Adamson Mazda 323 7:33.03 +33.08 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1989 Luokka:Uuden-Seelannin ralli
Elias Sunde

Elias Sunde (2. lokakuuta 1851 Flekkefjord – 2. heinäkuuta 1910 Bad Neuheim) oli norjalainen liikemies ja poliitikko. Hän istui suurkäräjillä vuosina 1895–1900 ja toimi Norjan valtiovarainministerinä 1898–1900 sekä 1901–1903. Vuosina 1895–1897 hän oli Kristianian (nyk. Oslo) pormestari, ja vuodesta 1903 kuolemaansa saakka Norjan valtionrautateiden pääjohtaja. Sunden poika Arne Sunde oli myös poliitikko. ==Lähteet== ==Aiheesta muualla== Luokka:Norjan valtiovarainministerit Luokka:Norjalaiset liikemiehet Luokka:Oslon pormestarit Luokka:Vuonna 1851 syntyneet Luokka:Vuonna 1910 kuolleet
Safari-ralli 1991

Safari-ralli 1991 (viralliselta nimeltään 39. Martini Safari Rally) oli rallin maailmanmestaruussarjan kilpailu kaudella 1991. Kilpailu järjestettiin 27. maaliskuuta-1\. huhtikuuta 1991. Kilpailu oli kauden neljäs ja se järjestettiin avoimilla tieosuuksilla, joilla oli 88 tarkastuspistettä. Kilpailun kokonaispituus oli . == Tulokset == Sija Kuljettaja Kartanlukija Auto Aika Ero 1 Juha Kankkunen Juha Piironen Lancia Delta HF Integrale 16v 2:07.10 0.0 2\. Mikael Ericsson Claes Billstam Toyota Celica GT-4 (ST165) 2:33.34 +26.24 3\. Jorge Recalde Martin Christie Lancia Delta HF Integrale 16v 2:46.13 +39.03 4\. Björn Waldegård Fred Gallagher Toyota Celica GT-4 (ST165) 3:56.08 +1:48.58 5\. Stig Blomqvist Benny Melander Nissan Sunny GTI-R 5:17.24 +3:10.14 6\. Ian Duncan David Williamson Subaru Legacy RS 5:47.32 +3:40.22 7\. Mike Kirkland Surinder Thatthi Nissan Sunny GTI-R 6:04.35 +3:57.25 8\. Kenjiro Shinozuka John Meadows Mitsubishi Galant VR-4 7:42.35 +5:35.25 9\. Guy Jack Page Morris Daihatsu Charade GTI 9:57.34 +7:50.24 10\. Steve Anthony Philip Valentine Daihatsu Charade 1.3i 10:22.20 +8:15.10 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1991 Luokka:Safari- ralli